ครม. อนุมัติกรอบการใช้จ่ายงบประมาณเงินกู้ตามแผนฟื้นฟูเศรษฐกิจและสังคมภายหลังสถานการณ์โรคโควิด-19 คลี่คลาย
ครม. อนุมัติกรอบการใช้จ่ายงบประมาณเงินกู้ตามแผนฟื้นฟูเศรษฐกิจและสังคมภายหลังสถานการณ์โรคโควิด-19 คลี่คลายนายทศพร ศิริสัมพันธ์ เลขาธิการคณะกรรมการพัฒนาการเศรษฐกิจและสังคมแห่งชาติ (สศช.) ในฐานะคณะกรรมการกลั่นกรองเงินกู้จำนวน 1 ล้านล้านบาท ภายใต้พระราชกำหนดอำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา (โควิด-19) โดยเฉพาะในส่วนของแผนฟื้นฟูเศรษฐกิจและสังคมภายใต้กรอบวงเงิน 400,000 ล้านบาท กล่าวว่า ในที่ประชุมคณะรัฐมนตรีวันนี้ (12 พ.ค.63) ได้พิจารณาการใช้จ่ายเงินกู้ดังกล่าว โดยพิจารณาสถานการณ์ทั้งภายในและภายนอกประเทศ ซึ่งจากสถานการณ์การแพร่ระบาดของโรคโควิด -19 ทำให้ต้องเน้นสร้างความเข้มแข็งของเศรษฐกิจภายในประเทศเป็นสำคัญ เพื่อสร้างความเจริญเติบโตให้กับประเทศอย่างยั่งยืนหลังสถานการณ์โควิด-19 ผ่านพ้นไป ซึ่งคณะรัฐมนตรีเห็อบอนุมัติกรอบการใช้จ่ายเพื่อเป็นแนวทางการใช้เงินกู้เพื่อสร้างความเข้มแข็งของเศรษฐกิจภายในประเทศให้ที่สำคัญ คือ การสร้างงานและสร้างรายได้ให้กับประชาชนเพื่อกระตุ้นเศรษฐกิจภายในประเทศ โดยเน้น 3 ประเด็น คือ เน้นสร้างความเข้มแข็งเพื่ออนาคตของประเทศจากความได้เปรียบของประเทศไทยในเรื่องสินค้าเกษตรและอาหาร เช่น เกษตรแปรรูป เน้นความสำคัญกับเศรษฐกิจฐานราก เพื่อสร้างงาน สร้างเศรษฐกิจชุมชนรองรับแรงงานในภูมิภาค และเน้นความยั่งยืน เพราะในอนาคตชีวิตวิถีใหม่จะเกิดขึ้น ดังนั้นการใช้เงินกู้จะต้องเน้น 3 วิธีการนี้ เพื่อเปลี่ยนแปลงประเทศไทยสู่การพัฒนาที่ยังยืนต่อไป                                      รัฐบาลจะพยายามให้เม็ดเงินเข้าสู่ระบบในช่วงไตรมาสที่ 3 ของปีนี้ หรือประมาณเดือนกรกฎาคมนี้ เพื่อไปต่อเนื่องกับงบประมาณรายจ่ายประจำปีงบประมาณ 2564 และ 2565 นอกจากนี้เงินกู้ดังกล่าวยังจะนำไปใช้ช่วยในการรองรับสถานการณ์ภัยแล้งต่าง ๆ ที่จะเกิดขึ้นในอนาคต โดยส่วนหนึ่งที่ลงไปในภาคเกษตรจะช่วยดูแลเรื่องแหล่งน้ำในชุมชน ซึ่งยืนยันว่า การเบิกจ่ายงบประมาณจะเน้นที่ความโปร่งใสตรวจสอบได้ทั้งระบบ ซึ่งนอกจากภาครัฐที่ตรวจสอบแล้วจะให้ภาคประชาชนเข้ามามีส่วนร่วมในการตรวจสอบด้วยนายทศพร กล่าวอีกว่า อย่างไรก็ตามแม้จะมีกรอบวงเงินกู้ 400,000 ล้านบาท แต่ไม่จำเป็นต้องใช้เงินหมด โดยจะเลือกเฉพาะโครงการที่สำคัญที่เพื่อให้เกิดการเปลี่ยนแปลง ฟื้นฟูเศรษฐกิจและสังคมของไทยให้ก้าวหน้ายังยืนต่อไป